Source: http://www.romaniansoccer.ro/stiri/64859/liga-1--etapa-13--play-out-csm-politehnica-iasi--fc-voluntari-1-1.htm
Timestamp: 2019-01-24 08:18:24+00:00

Document:
Liga 1 - Etapa 13 - play-out: CSM Politehnica Iași - FC Voluntari 1-1
CSM Politehnica Iași 31.05.2017 - 23:03
CSM Politehnica Iași va termina pe primul loc în faza play-out după ce a încheiat la egalitate cu FC Voluntari, 1-1 (1-0), miercuri seara, pe teren propriu, în etapa a 13-a din această a doua fază a Ligii 1 de fotbal. CSM Poli Iași va ocupa locul 7 în clasamentul general al sezonului 2016-2017, indiferent de rezultatul din ultima etapă.
Ieșenii au deschis scorul prin Bojan Golubović (34), care a marcat cu călcâiul, cu largul concurs al portarului Mircea Bornescu. Gabriel Deac a restabilit egalitatea (82), cu o lovitură de cap. Gazdele au mai avut ocazii prin Golubović (5), Andrei Cristea (12, 22) sau Răuță (29), în timp ce ilfovenii au fost și ei aproape de gol în mai multe situații, prin Mihai Voduț (2), Doru Popadiuc (7), din nou Voduț și Alexandru Coman (ambii în min. 57), Milan Mitić respingând de fiecare dată de pe linia porții.
1-0: Golubović a marcat cu câlcâiul din colţul careului de şase metri, după o pasă a lui Bőle.
1-1: G. Deac a înscris cu capul, tot din colţul careului mic.
CSM Politehnica Iași a ajuns la 14 meciuri consecutive fără înfrângere (8 victorii, 6 egaluri).
FC Voluntari a pierdut un singur meci din ultimele 9 jucate în Liga 1 (6 victorii, 2 egaluri).
După ce a fost înlocuit, Andrei Cristea s-a alăturat în tribună galeriei echipei CSM Poli Iaşi.
CSM Politehnica Iași - FC Voluntari 1-1 (1-0)
Au marcat: 1-0 Bojan Golubović (34), 1-1 Gabriel Deac (82)
Iaşi: Grahovac - Bosoi, Ciucă (52 Mihalache), Frăsinescu, Ţigănaşu - Bőle, Mitić, Răuţă (62 V. Gheorghe), Panţâru - A. Cristea (83 Ciucur), Golubović. Antrenor: Eugen Neagoe.
Voluntari: Bornescu - Maftei (46 Al. Coman), Spahija, Achim, Acsinte - Novac, Tăbăcariu - Popadiuc, L. Marinescu (59 Curelea), Ivanovici (69 G. Deac) - Voduţ. Antrenor: Claudiu Niculescu.
Cartonaşe galbene: Bosoi (16), Frăsinescu (67), Grahovac (75) - Novac (36), Spahija (54), Voduţ (85), Popadiuc (85)
Arbitru: Andrei Antonie; arbitri asistenți: Valentin Avram, Iulian Radu (toți din București); arbitru de rezervă: Cătălin Popa (Pitești). Observatori: Iosif Olah (Sfântu Gheorghe) - CCA, Marin Petrache (Săbăreni/Giurgiu) - LPF, Stadion: "Emil Alexandrescu", Iași. Spectatori: 5.000.
► Lovitura de start a partidei a fost dată de Mario, fiul directorului sportiv al CSM Politehnica, Marius Onofraş, organizatorii dorind să marcheze ziua copilului.
► Voicu a acuzat uşoare dureri şi a fost ţinut pe banca de rezerve ieri, alături de Caparco, Moldovan şi Sato.
► Dat afară de la CSM de fostul antrenor, Nicolo Napoli, Daniel Novac a ajuns căpitan de echipă la FC Voluntari.
► Lukács Bőle a anunţat că partida contra FC Voluntari a fost ultima pentru el la CSM Politehnica Iaşi. Rugat de fani să rămână la Iaşi, maghiarul a spus că s-a simţit foarte bine în Copou însă din sezonul viitor va evolua la altă echipă, fie din ţară, fie din străinătate, decizia destinaţiei sale urmând a o lua săptămâna viitoare.
► La partida de luni, de la Târgu-Mureş, din ultima etapă, CSM se va baza pe mulţi jucători tineri. Este foarte probabil ca astăzi să primească vacanţă jucători precum Grahovac, Mitić, Golubović, Bőle, Voicu, Cristea ori Frăsinescu.
► Membru în CD al CSM Poli, Adrian Ambrosie a dat asigurări că după clarificările financiare toţi jucătorii importanţi ai echipei vor fi chemaţi la discuţii pentru a se încerca prelungirea contractelor acestora.
⚽️ Eugen Neagoe: "Am făcut o primă repriză foarte bună, puteam marca de mai multe ori, însă Bornescu a prins o zi mare. Din păcate, am luat un gol pe final, însă asta nu ne-a împiedicat să ne atingem obiectivul. Le mulţumesc jucătorilor, care, în ciuda dificultăţilor financiare majore existente, cu salarii neplătite mai mereu de trei luni, au fost serioşi tot timpul. Nu mă doare că nu am primit vreo ofertă de a continua la Iaşi deşi avem 14 meciuri fără înfrângere, mă doare că jucători care şi-au demonstrat valoarea nu au fost chemaţi la discuţii. Eu am tatonări cu alte echipe, voi vedea ce se va întâmpla după meciul de la Târgu-Mureş".
⚽️ Claudiu Niculescu: "A fost greu să refac echipa după consumul mare din finala Cupei României. Am reuşit, am făcut o repriză secundă bună şi cred că am obţinut un rezultat echitabil. Remiza ne-a scos din calculele pentru primul loc, însă ne menţine în cele pentru locul doi".
Taguri: Liga 1 Etapa 13 play-out CSM Politehnica Iași FC Voluntari Bojan Golubović Gabriel Deac
CSM Poli Iaşi a achiziţionat un portar format la academia Barcelonei
Rub&eacute;n Mi&ntilde;o, portar format la academia Barcelonei, a semnat un contract cu CSM Politehnica Iaşi p&acirc;nă la finalul sezonului, cu opţiune de prelungire pentru...

References: CSM 

CSM 

CSM 
 CSM 

CSM 
 CSM 

CSM 
 CSM 
 CSM 
 CSM 
 CSM 
 CSM 
 CSM 

CSM 
 CSM